ติดอกติดใจเมนูใหม่อย่าง Strawberry cookie twist cream หลังจากที่ครึ้มอกครึ้มใจอยากลองมาซักพักแล้ว

บรรยากาศในร้านดูอบอุ่นและอบอวลไปด้วยกลิ่นกาแฟ โทนสีน้ำตาลถูกฉาบด้วยแสงแดดยามบ่าย

หลังจากสั่งเมนูไปซักพักประมาณ 5 นาทีก็ได้รับเรียบร้อย 

ขณะรอก็ดูขั้นตอนที่เค้าทำ ตอนแรกนั้นนึกว่าจะได้ทานแบบที่เป็นสตรอว์เบอร์รีจริงๆ แต่ก็ต้องแป้วไปเพราะเห็นซอสสตรอว์เบอร์รีจากขวดคุ้นตาบีบลงในโถปั่นแทน

ตบแต่งด้วยคุ้กกี้โรยหน้าวิปครีมก็พร้อมเสิร์ฟ

ทรูใต้คณะอักษรมีที่นั่งไม่มาก แต่ก็เข้ากับขนาดร้านที่ไม่ใหญ่มากนั่นแหละค่ะ ช่วงเที่ยงคนจะเยอะมาก โดยเฉพาะน้องๆมัธยมโรงเรียนข้างๆมาต่อแถวซื้อกันเยอะมากกก

สนนราคาแก้วนี้ไซส์ M ไป 80฿ ถ้วนค่ะ

รสชาติอร่อยดีค่ะ ได้รสสตรอว์เบอร์รีผสมกับคุ้กกี้ กรุบกรับๆ แต่ดื่มไปนานๆอาจจะเลี่ยนได้